*Tämä artikkeli käsittelee islaminuskonnon käännytystyötä. Irakilaista puoluetta käsitellään artikkelissa Islamilainen Da’wa.*
 **Islam** 

 

* Jumala
* Jumalan ykseys
* Muhammed
* profeetat

Islamin viisi peruspilaria 

* uskontunnustus
* rukous
* paasto
* almuvero
* pyhiinvaellus

Koraani 

* Aleksanteri Suuri Koraanissa
* Koraanin historiallis-kriittinen tutkimus
* Koraanin käännökset
* Luettelo Koraanin suurista
* Muhammed Koraanissa
* Polta Koraani -päivä
* Raamattu ja Koraani
* Sanaan käsikirjoitukset
* Suura
* Väkivalta Koraanissa

Kirjoitukset 

* Koraani
* sunna
* hadith
* fiqh
* šaria
	+ Luettelo šarialain käytöstä maantieteellisesti
* kalam
* sira
* Luettelo profeetta Muhammedin elämäkerroista

Islamin suuntaukset 

* sunnalaisuus
* šiialaisuus
* Ibadilaisuus
* suufilaisuus
* Ahmadiyya

Kulttuuri ja yhteiskunta 

* islamilainen arkkitehtuuri
* islamilainen filosofia
* islamilainen kalenteri
* islamilainen taide
* islamilainen tiede
* islamilaiset pyhäpäivät
* islam ja naiset
* islam ja politiikka
* islamin suhtautuminen muihin uskontoihin
* jihad
* moskeija
* luettelo muslimienemmistöisistä valtioista

Muuta aiheeseen littyvää 

* Allah
* islamin historia
* islamin kritiikki
* islamofobia
* islamin tutkimus
* islam Suomessa
* Šarian historia

**Da’wa** (arab. دعوة‎, *da‘wa*), myös **Da’wah** tai **Dawah**, tarkoittaa kutsumista islaminuskoon. Da'wa oli islamin valloitussotien historiassa antautumiskehotus, joka viholliselle annettiin ennen sotatoimien aloittamista. Periaatteessa kutsun esittäjä on myös kullekin kansalle lähetetty oma profeetta (Koraani 35: 24: "Jokaisen kansan luo on tullut varoittaja"). Viimeisenä kaikista kansoista oman profeettansa, Muhammedin, saivat arabit. Profeettojen kutsu koskee kunkin profeetan omaa kansaa. 

Keskiajan šaria-käsikirja *Reliance of the Traveller* kertoo, että kalifin tulee ensin kehottaa *(da'wa)* juutalaisia, kristittyjä ja zarathustralaisia alistumaan. Se tarkoittaa, että he hyväksyvät kalifin hallitsijakseen. He voivat kääntyä islamiin, mutta toinen vaihtoehto on *dhimmi* -asema, jossa he pitävät oman uskontonsa ja suostuvat Umarin sopimuksen ehtoihin, kuten maksamaan veroa (jizya), joka on tarkoitettu ei-muslimeille. Kalifin velvollisuutena on käydä Pyhää sotaa (*jihad*) kaikkia niitä vastaan, jotka eivät suostu näihin ehtoihin*.*

Moderni da'wa
-------------

Nykyisin *da'wa* myös tarkoittaa muun muassa salafistisen liikkeen ja muslimiveljeskunnan poliittista toimintaa sekä idässä että lännessä. Sen tavoitteena on islaminuskon puhdistaminen ja islamilaisen valtion perustaminen. Yksi tärkeimmistä varhaisista läntisen da'wa -teorian kehittäjistä oli indo-pakistanilainen Khurram Murad (1932-1996). Hän ehdotti kahtalaista strategiaa islamin levittämiseksi länsimaissa. Ensimmäinen keino oli uskonnollisen kasvatuksen avulla luoda islamilaisia erillisyhteiskuntia tai saarekkeita länsimaihin. Niissä muslimit voisivat ottaa haltuunsa naapuruston ja yhteisön organisaatiot samalla, kun ne antaisivat mahdollisuuden myös muille liittyä mukaan. Toiseksi oli edistettävä ei-muslimien kääntymistä muslimeiksi.

Erot lähetystyöhön
------------------

Islaminuskossa ei ole lähetystyötä kristinuskon tapaan. Kristillistä lähetystyötä kutsutaan islamissa sanalla *tabshir*. H. M. Baagil kirjoittaa: "Käytän mieluummin ilmausta 'kääntyvät' kuin 'käännytetään', sillä jokainen syntyy Jumalalle eli islamille alistuneena... Vanhemmat tai yhteiskunta käännyttävät lapsen juutalaisuuteen, kristinuskoon, muihin uskontoihin tai ateismiin... Meillä ei ole organisoitua lähetystyötä kuten kristillisellä kirkolla."

Kun kristinuskon eskatologinen missio annetaan Jeesuksen sanoissa "Menkää siis ja tehkää kaikki kansat minun opetuslapsikseni" (Matt. 27:19), islamissa eskatologinen missio on koko maailman alistaminen Jumalan lakiin ja yleismaailmalliseen kalifaattiin. Se tapahtuu vähimmillään niin, että uskottomat maksavat muslimeille veroa ja noudattavat heille annettuja muita määräyksiä. Epäjumalia palvoneille arabeille sekä islamista luopuneille ei kuitenkaan ole muuta vaihtoehtoa kuin palata islamiin.

Länsimaihin levinnyttä da'wa-toimintaa ei pidä sekoittaa kristillistä lähetystä muistuttavaan työhön, sillä da'wa sisältää Jumalan lain mukaisen ajatuksen islamilaisen valtion luomisesta.  Suurin osa tavallisista muslimeista ei hyväksy pakkokäännytystä. Osa uskonoppineista löytää kuitenkin islamin pyhistä teksteistä perustelut väkivaltaiselle käännytykselle ja sille, että kääntymisestä kieltäytyvä tulee surmata.

Lähteet
-------

1. 1 2  Ahmad ibn Naqib al-Misri: *Reliance of the Traveller (Umdat al-Salik)*, s. 602–603 (o9.8) (09.9). amana publications, 2017.
2. 1 2  Wiedl, Nina: Dawa and the Islamist Revival in the West  14.12.2009. Hudson Institute.  (englanniksi)
3. ↑  Marjatta Kyyhkynen: *Ajankohtainen Islam*, s. 150. Helsinki: Gummerus, 1992. ISBN 951-625-103-X.
4. ↑  H. M. Baagil: Kristityn ja muslimin vuoropuhelu (Christian-Muslim Dialogue) *Islamopas.com*.  1993.
5. ↑  Nina Wiedl: Dawa and the Islamist Revival in the West  2009. Hudson Institute.  (englanniksi)
6. ↑  Hämeen-Anttila, Jaakko: *Islam: Taskusanakirja*, s. 12–13. Helsinki: Basam Books, 2001. ISBN 952-9842-60-0.
7. ↑  PEW Research Center: The World’s Muslims: Religion, Politics and Society  30.4.2013. PEW Research Center.  (englanniksi)
8. ↑  The Multiple Nature of the Islamic Da’wa (Arkistoitu – Internet Archive), Egdunas Racius, väitöskirja, s. 63–71 (englanniksi)